Απόφαση του Συμβουλίου

της 3ης Οκτωβρίου 2002

σχετικά με την καθιέρωση βάσει της οδηγίας 2001/18/ΕΚ του Ευρωπαϊκού Κοινοβουλίου και του Συμβουλίου ενός συγκεντρωτικού εντύπου κοινοποίησης της εμπορίας γενετικώς τροποποιημένων οργανισμών είτε ως τέτοιων είτε ως συστατικών άλλων προϊόντων

(2002/812/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 2001/18/ΕΚ του Ευρωπαϊκού Κοινοβουλίου και του Συμβουλίου, της 12ης Μαρτίου 2001, για τη σκόπιμη ελευθέρωση γενετικώς τροποποιημένων οργανισμών στο περιβάλλον και την κατάργηση της οδηγίας 90/220/ΕΟΚ(1), και ιδίως το άρθρο 13 παράγραφος 2 στοιχείο η),

την πρόταση της Επιτροπής,

Εκτιμώντας τα ακόλουθα:

(1) Δυνάμει του μέρους Γ της οδηγίας 2001/18/ΕΚ, απαιτείται η αποστολή προηγούμενης κοινοποίησης στην αρμόδια αρχή του κράτους μέλους, στην αγορά του οποίου προβλέπεται να διατεθεί ένας γενετικώς τροποποιημένος οργανισμός (στο εξής "ΓΤΟ") ή συνδυασμός τέτοιων οργανισμών.

(2) Η κοινοποίηση αυτή περιλαμβάνει, μεταξύ άλλων, μια συγκεντρωτική παρουσίαση του φακέλου, που διαβιβάζεται από την αρμόδια αρχή στις αντίστοιχες αρχές των άλλων κρατών μελών και στην Επιτροπή, η οποία με τη σειρά της τη θέτει αμέσως στη διάθεση του κοινού. Η συγκεντρωτική αυτή παρουσίαση πρέπει να ακολουθεί ορισμένο έντυπο.

(3) Το προς τούτο προβλεπόμενο έντυπο πρέπει να εξυπηρετεί τη δυνατότητα ανταλλαγής του μεγαλύτερου δυνατού όγκου πληροφοριών, οι οποίες να παρουσιάζονται με τρόπο σαφή και τυποποιημένο. Εννοείται ότι οι πληροφορίες αυτές δεν μπορούν να χρησιμεύσουν ως βάση εκτίμησης περιβαλλοντικών κινδύνων.

(4) Η επιτροπή του άρθρου 30 παράγραφος 2 της οδηγίας 2001/18/ΕΚ, της οποίας ζητήθηκε η γνώμη στις 12 Ιουνίου 2002, δεν γνωμοδότησε πάνω στην πρόταση απόφασης της Επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Για να καταρτίσει το συγκεντρωτικό φάκελο που θα υποβάλει στην αρμόδια εθνική αρχή σύμφωνα με τις διατάξεις του άρθρου 13 παράγραφος 2 στοιχείο η) της οδηγίας 2001/18/ΕΚ, ο κοινοποιών χρησιμοποιεί το έντυπο που επισυνάπτεται στο παράρτημα της παρούσας απόφασης.

Άρθρο 2

Η παρούσα απόφαση απευθύνεται στα κράτη μέλη.

Λουξεμβούργο, 3 Οκτωβρίου 2002.

Για το Συμβούλιο

Ο Πρόεδρος

F. Hansen

(1) ΕΕ L 106 της 17.4.2001, σ. 1.

ΠΑΡΑΡΤΗΜΑ

ΕΝΤΥΠΟ ΓΙΑ ΤΙΣ ΠΕΡΙΛΗΨΕΙΣ ΠΛΗΡΟΦΟΡΙΩΝ ΣΧΕΤΙΚΩΝ ΜΕ ΤΗ ΔΙΑΘΕΣΗ ΣΤΗΝ ΑΓΟΡΑ ΓΕΝΕΤΙΚΩΣ ΤΡΟΠΟΠΟΙΗΜΕΝΩΝ ΟΡΓΑΝΙΣΜΩΝ ΩΣ ΠΡΟΪΟΝΤΩΝ Ή ΕΝΤΟΣ ΠΡΟΪΟΝΤΩΝ

ΕΙΣΑΓΩΓΗ

Το ακόλουθο έντυπο πρέπει να χρησιμοποιείται για την περίληψη του φακέλου που συνοδεύει την κοινοποίηση, προς διαβίβαση στην αρμόδια εθνική αρχή, σχετικά με τη διάθεση στην αγορά γενετικώς τροποποιημένου οργανισμού (ΓΤΟ), ή συνδυασμού γενετικώς τροποποιημένων οργανισμών.

Στο έγγραφο αυτό, αφού συμπληρωθεί, θα παρουσιάζονται συνοπτικώς οι πληροφορίες που θα έχουν καταχωρηθεί στα αντίστοιχα σημεία του πλήρους φακέλου. Ως εκ τούτου, αναγνωρίζεται ότι η αξιολόγηση των κινδύνων που απαιτείται με βάση το άρθρο 13 της οδηγίας 2001/18/ΕΚ δεν είναι δυνατόν να εκπονηθεί μόνον με βάση τις πληροφορίες του εν λόγω εγγράφου.

Ο κενός χώρος μετά από κάθε ερώτηση δεν είναι ενδεικτικός του επιπέδου λεπτομέρειας των πληροφοριών που απαιτούνται για τους σκοπούς της περίληψης των πληροφοριών.

Το έντυπο της περίληψης των πληροφοριών υποδιαιρείται στα μέρη 1 και 2.

Το μέρος 1 αφορά τα προϊόντα που αποτελούνται από ή περιέχουν γενετικώς τροποποιημένους οργανισμούς άλλους από τα ανώτερα φυτά και αποτελείται από τα ακόλουθα τμήματα:

Α. Γενικές πληροφορίες

Β. Φύση των ΓΤΟ που περιέχει το προϊόν

Γ. Προβλεπόμενη συμπεριφορά του προϊόντος

Δ. Πληροφορίες σχετικές με προγενέστερες ελευθερώσεις

Ε. Πληροφορίες σχετικές με το πρόγραμμα παρακολούθησης

Το μέρος 2 αφορά τα προϊόντα που αποτελούνται από γενετικώς τροποποιημένα ανώτερα φυτά ή τα περιέχουν. Ως "ανώτερα φυτά" νοούνται τα φυτά που ανήκουν στην ταξινομική ομάδα Gymnospermae και Angiospermae. Το μέρος 2 περιέχει τα ακόλουθα τμήματα:

Α. Γενικές πληροφορίες

Β. Φύση των ΓΤΑΦ που περιέχει το προϊόν

Γ. Πληροφορίες σχετικές με προγενέστερες ελευθερώσεις

Δ. Πληροφορίες σχετικές με το πρόγραμμα παρακολούθησης

ΜΕΡΟΣ 1

>PIC FILE= "L_2002280EL.003901.TIF">

>PIC FILE= "L_2002280EL.004001.TIF">

>PIC FILE= "L_2002280EL.004101.TIF">

>PIC FILE= "L_2002280EL.004201.TIF">

>PIC FILE= "L_2002280EL.004301.TIF">

>PIC FILE= "L_2002280EL.004401.TIF">

>PIC FILE= "L_2002280EL.004501.TIF">

>PIC FILE= "L_2002280EL.004601.TIF">

>PIC FILE= "L_2002280EL.004701.TIF">

>PIC FILE= "L_2002280EL.004801.TIF">

>PIC FILE= "L_2002280EL.004901.TIF">

>PIC FILE= "L_2002280EL.005001.TIF">

>PIC FILE= "L_2002280EL.005101.TIF">

ΜΕΡΟΣ 2

>PIC FILE= "L_2002280EL.005201.TIF">

>PIC FILE= "L_2002280EL.005301.TIF">

>PIC FILE= "L_2002280EL.005401.TIF">

>PIC FILE= "L_2002280EL.005501.TIF">

>PIC FILE= "L_2002280EL.005601.TIF">

>PIC FILE= "L_2002280EL.005701.TIF">

>PIC FILE= "L_2002280EL.005801.TIF">

>PIC FILE= "L_2002280EL.005901.TIF">

>PIC FILE= "L_2002280EL.006001.TIF">

>PIC FILE= "L_2002280EL.006101.TIF">